Iklim lautan

**Iklim lautan** (juga dikenali sebagai **iklim pantai barat marin**, **iklim maritim**, **iklim Cascadia** dan **iklim British** untuk *Cfb*, dan **tanah tinggi subtropika** untuk *Cwb*) ialah sejenis iklim yang biasanya ditemui di sepanjang pantai barat di kawasan latitud tengah di beberapa benua di dunia, dan juga di kawasan tenggara Australia. Iklim berhampiran lautan mengalami musim panas yang sederhana dingin dan musim sejuk yang agak hangat berbanding musim sejuk dalam iklim lain, kerana pada amnya iklim ini bercirikan julat suhu tahunan yang lebih rapat berbanding tempat lain yang terletak sekitar garis lintang yang sama, serta tidak mengalami musim panas yang teramat kering seperti dalam iklim Mediterranean.

Iklim yang serupa dari segi julat suhunya, juga ditemui di tanah tinggi tropika walaupun terletak berjauhan dari mana-mana garis pinggir laut. Lazimnya, iklim sebegini tergoling dalam pengelasan iklim Köppen *Cfb* atau *Cwb*. Julat suhu yang sebegitu kecil tidak berpunca daripada jaraknya dari pinggir laut, sebaliknya terhasil dari julat terma suhu yang juga kecil antara musim-musim yang mencirikan tanah pamah tropika; altitudnya cukup tinggi sehingga boleh jatuh di bawah paras 18 °C dan tidak wajar digolongkan dalam iklim tropika sebenar. Berbeza dengan iklim lautan sebenar pula, iklim tropika tanah tinggi lembap ini mengalami kemarau yang ketara pada musim sejuk, misalnya di Bandaraya Mexico.  Potensi pertanian di kedua-dua iklim lautan dan iklim tanah tinggi tropika lembap agak seiras. iklim-iklim ini paling dominan di Eropah, di mana taburannya semakin ke pedalaman berbanding benua-benua lain.

## Kerpasan
Kerpasan sentiasa mencukupi sepanjang tahun di kawasan beriklim lautan, kecuali di kawasan tanah tinggi tropika tertentu yang mengalami iklim savana atau steppe tropika (mengalami kemarau pada musim sejuk) jika tidak kerana altitud tinggi yang memastikan kedinginannya (Köppen *Cwb*). Mengikut sesetengah variasi sistem pengelasan Köppen, sesetengah bahagian Barat Laut Pasifik dan selatan tengah Chile dikira beriklim Mediterranean (Köppen "Csb") kerana selalu berkering pada musim panas.

## Suhu
Ciri-ciri suhu keseluruhannya berbeza mengikut tempat-tempat beriklim lautan; iklim lautan di garis lintang terendah bersifat hampir subtropika dari sudut pandangan kepanasan, tetapi biasanya dikuasai aturan mesoterma, dengan musim sejuk yang sederhana dingin dan musim panas yang sederhana hangat. Musim panasnya juga lebih dingin berbanding di kawasan beriklim subtropika lembap. Suhu purata bulan terpanas mesti kurang daripada 22 °C (72 °F) dan suhu purata bulan tersejuk mesti mencecah -3 °C (27 °F) (namun para saintis Amerika lebih gemar 0 °C untuk bulan tersejuk). Di arah kutub dari zon beriklim lautan ialah zon beriklim **lautan subkutub** (Köppen *Cfc*), yang mengalami musim sejuk yang lama tetapi sederhana dingin (bulan tersejuk menlebihi -3 °C) dan musim panas yang singkat (selama empat bulan) dan dingin (suhu purata sekurang-kurangnya 10 °C); contoh iklim ini termasuk sesebahagian pesisir pantai Iceland di Hemisfera Utara dan kawasan paling selatan Chile dan Argentina di Hemisfera Selatan.

## Bandaraya terkemuka yang beriklim lautan

** (*Cfb/Cfa*) sempadan *Iklim lautan/Iklim subtropika lembap*.
** (*Cfb/Dfb*) sempadan *Iklim lautan/Iklim kebenuaan lembap*.

## Iklim tanah tinggi subtropika
Iklim tanah tinggi subtropika wujud dalam kawasan tanah tinggi atau pergunungan yang terletak di kawasan tropika atau subtropika. Kerana ketinggiannya, kawasan sedemikian banyak persamaannya dengan iklim lautan, cuma lebih kering. Di kawasan luar tropika, iklim Tanah Tinggi Subtropika selalunya seiras sekali dengan iklim Lautan, lengkap dengan musim panas sederhana, musim sejuk yang lebih dingin sehingga boleh bersalji. Dalam kawasan tropika, iklim Tanah Tinggi Subtropika sering mengalami cuaca seakan musim bunga sepanjang tahun. Suhunya agak malar sepanjang tahun, iaitu purata bulanan untuk kesemua 12 bulan di bawah 22°C (72°F) tetapi melebihi -3°C (26.6°F) (atau 0°C (32°F) mengikut piawaian Amerika). Begitu juga, sekurang-kurangnya satu bulan bersuhu purata di bawah 18°C (64.4°F). Kawasan-kawasan ini selalunya ditandai *Cwb* atau *Cfb*, dan wujud di bahagian timur, selatan dan tenggara Afrika, serta sesetengah kawasan pergunungan di Eropah Selatan dan Amerika Latin, kawasan tinggi di Pergunungan Appalachia selatan, dan sesetengah bahagian di Himalaya.

### Bandaraya terkemuka yang beriklim Tanah Tinggi Subtropika

## Iklim Lautan Subkutub
Kawasan beriklim Lautan Subkutub bercirikan iklim lautan, cuma terletak lebih dekat dengan kawasan Kutub. Oleh itu, kawasan ini lebih sejuk berbanding iklim lautan yang lain. Namun demikian, iklim Lautan Subkutub kurang terdedah kepada suhu melampau berbanding iklim subartik ataupun iklim kebenuaan lembap, bercirikan musim sejuk lebih sederhana berbanding kedua-dua iklim tersebut. Iklim Lautan Subkutub mengalami selebih-lebihnya tiga bulan suhu purata bulanan melebihi 10°C (50°F). Seperti iklim lautan, tiada suhu purata bulanan yang kurang daripada -3°C (26.6°F). Biasanya ditandai *Cfc*, jenis iklim lautan ini ditemui di sesebahagian pesisiran Iceland, Kepulauan Faroe, kawasan pantai barat laut Norway sehingga 70°U di beberapa pulau, pulau-pulau selatan Alaska dan sesebahagian Tangkai Alaska, kawasan paling selatan Chile dan Argentina, dan kawasan pergunungan Eropah, termasuk Tanah Tinggi Scotland dan tanah tinggi berhampiran pesisir barat daya Norway. 

### Bandaraya terkemuka yang beriklim Lautan Subkutub
* Reykjavik, Iceland
* Vestmannaeyjar, Iceland
* Harstad, Norway
* Røst, Norway
* Thorshavn, Kepulauan Faroe
* Unalaska (AK), Amerika Syarikat
* Kodiak (AK), Amerika Syarikat
* Puerto Williams, Chile

## Iklim pantai barat marin
Iklim Pantai Barat Marin ialah sejenis iklim lautan yang bercirikan kecenderungan berkering seakan-akan iklim Mediterranean pada musim panas. Had ambang kerpasan minimum Köppen pada 30mm memberikannya tanda *Cfb* untuk kebanyakan zon ini. Iklim ini ditemui di pantai barat kebanyakan benua, khususnya di Barat Laut Pasifik di Amerika Utara, sepanjang sesetengah pesisir pantai Chile di Amerika Syarikat dan sesetengah pesisir utara Sepanyol di Eropah. 

Untuk sebahagian besar setahun, iklim Pantai Barat Marin seiras dengan semua iklim lautan yang lain, iaitu biasanya mengalami keadaan lembap, mendung dan dingin, dan sekali-sekala menerima aliran udara artik yang lebih sejuk dari pedalaman benua pada musim sejuk. Bezanya, musim panas di kawasan beriklim Pantai Barat Marin adalah kering dan cerah. Kerpasan purata bulanan ketika bulan terkering di kawasan ini adalah di bawah 60 mm, iaitu bulan bermusim kemarau. Adakalanya, pengeringan ini sungguh ketara sehingga wajar digolongkan sebagai iklim Mediterranean mengikut pengelasan iklim Köppen-Geiger. Bagaimanapun, sebilangan pakar mengelaskan kawasan sedemikian sebagai bentuk kelainan iklim lautan, kerana ciri-ciri kelautan yang nyata ditunjukkan oleh kawasan ini untuk sebahagian besar setahun.

**Bandaraya terkemuka yang beriklim Pantai Barat Marin**
* Seattle, Amerika Syarikat, (Csb mengikut Köppen-Geiger)
* Portland, Amerika Syarikat, (Csb mengikut Köppen-Geiger)
* Vancouver, Kanada
* Victoria, Kanada, (Csb mengikut Köppen-Geiger)
* Puerto Montt, Chile, (Csb mengikut Köppen-Geiger)
* Vigo, Sepanyol, (Csb mengikut Köppen-Geiger)
* Viana do Castelo, Portugal (Csb mengikut Köppen-Geiger)

## Sempadan isoterma kepada iklim Dfb
Isoterma 0 °C (32 °F) (garis beku) atau -3 °C (26.6 °F) (garis salji tak henti-henti) mungkin merupakan garis-garis yang membahagikan iklim lautan dan iklim kebenuaan lembap bermusim panas hangat (*Dfb*), merangkumi kawasan-kawasan berikut:

* Jerman Timur
* Luxembourg
* Liechtenstein
* Poland Barat
* Switzerland Timur dan sebahagian Austria
* Alps Barat antara 700–1000 meter
* Alps Tengah dan Timur antara 500–800 meter
* Sweden Selatan
* Kawasan fiord pedalaman dari pantai Norway barat daya dan sebahagian pantai tenggara Norway
* Kebanyakan Denmark
* Kawasan pantai selatan Tangkai Alaska
* Kebanyakan Republik Czech
* Sebahagian Slovakia barat
* Romania Barat Laut
* Kebanyakan Hungary
* Kebanyakan Slovenia
* Sebahagian Bosnia-Herzegovina
* Kawasan pergunungan merentas Eropah Selatan
* Himalaya
* Sebahagian pesisiran selatan New England
* Sebahagian Pergunungan Appalachia selatan di kawasan tinggi

## Carta iklim bandaraya terpilih
### Hemisfera utara

### Hemisfera selatan

## Carta iklim bandaraya tanah tinggi subtropika

## Lihat juga
* Iklim sederhana
* Iklim subtropika lembap
* Iklim Mediterranean
* Iklim subtropika
* Iklim kebenuaan
* Iklim kutub

## Rujukan

## Pautan luar
* University of Wisconsin–Stevens Point: Marine (Humid) West Coast Climate 
* EPIC Data Collection  On-line ocean observational data collection
* NOAA In-situ Ocean Data Viewer  Plot and download ocean observations
* http://www.ace.mmu.ac.uk/eae/Climate/Older/Maritime_Climate.html